text: Reddet af brandalarm
  17 november 2013 kl. 09.08
  En 50-årig mand i Tønder blev lørdagen aften reddet af en brandalarm. Han var faldet i søvn på sofaen i sin lejlighed Ved Slotsbanken, og da han blev vækket af alarmen, var lejligheden fyldt med røg.
  Manden kom ud af lejligheden og alarmerede naboerne.
  Lejligheden udbrændte, og nabo-lejlighederne blev røgskadede.
  Det var formentlig tændte fyrfadslys, der antændte branden.
  Fem personer blev undersøgt for røgforgiftning på sygehuset.
  Alle er nu blevet genhuset.
  Brandvæsenet i Tønder fik først slukket branden kvart i to i nat.
  